කොරෝනා රෝගය ව්‍යාප්තියත් සමග රට තුළ මතුව ඇති තත්ත්වය පිළිබඳව සමාජ මාධ්‍ය ඔස්සේ අසත්‍ය ප්‍රකාශ සිදුකළ පුද්ගලයින් 5 දෙනෙකු මේ වනවිට පොලිස් භාරයට ගෙන තිබෙනවා.ඒ අතර, විශ්වවිද්‍යාල ශිෂ්‍යයෙකු ද සිටින බවයි පොලිස් මාධ්‍ය ප්‍රකාශක පොලිස් අධිකාරි ජාලිය සේනාරත්න රජයේ ප්‍රවෘත්ති දෙපාර්තමේන්තුවේ අද පැවති මාධ්‍ය හමුවකදී කියා සිටියේ.තහවුරු කරන ලද කොරෝනා රෝගීන්ගේ ව්‍යාප්තිය අනුව, මේ දක්වා වැඩිම රෝගීන් සංඛ්‍යාවක් වාර්තා වී ඇත්තේ කොළඹ දිස්ත්‍රික්කයෙන්.එම සංඛ්‍යාව 33ක් වන අතර, පුත්තලම දිස්ත්‍රික්කයෙන් රෝගීන් 25ක් කළුතර දිස්ත්‍රික්කයෙන් රෝගීන් 24ක් සහ ගම්පහ දිස්ත්‍රික්කයෙන් රෝගීන් 11ක්, සොයා ගෙන තිබෙනවා.